અક્ષરનાદ આજે એક અનોખા સીમાચિહ્ન પર આપ સૌની સમક્ષ છે. હરખની અને અનોખા ગૌરવની વાત એ છે કે આપણા સૌના સહીયારા પ્રયાસ અને પ્રેમથી અક્ષરનાદ પરથી ઈ-પુસ્તકની ડાઉનલોડ સંખ્યા એક લાખને પાર કરી ગઈ છે. ડાઉનલોડના પાના પર પુસ્તકની સાથે જ સતત દર્શાવાતી અને આપમેળે અપડેટ થતી રહેતી સંખ્યાની મદદથી આપ એ અંગેના વિવિધ આંકડાઓ જોઈ શક્શો. ભવિષ્યમાં આવા વધુ ઈ-પુસ્તકો ડાઉનલોડ માટે ઉપલબ્ધ કરાવી શકાય તે માટે પ્રયત્નો આ જ રીતે કરતા રહેવાની પ્રેરણા અમને આપના આવા ઉત્સાહસભર પ્રતિભાવમાંથી જ મળે છે.